Филмът е сред основните заглавия на 16-ата церемония по връчване на наградите „Оскар“ с номинации за награда в 11 категории, включително за „най-добър филм“. „"Песента на Бернадет"“ печели четири отличия, в това число Оскар за най-добра женска роля за актрисата Дженифър Джоунс, която получава и награда „Златен глобус“ в същата категория. Със „Златен глобус“ е удостоен и режисьорът Хенри Кинг, както и самото произведение, обявено за най-добър драматичен филм.